stanford-oval/wikipedia huggingface dataset:
Frank Stack

| Mitalit | Mitalit | Mitalit |  |
| --- | --- | --- | --- |
|  Frank Stack vuonna 1936. |  Frank Stack vuonna 1936. |  Frank Stack vuonna 1936. |  |
Maa:   Kanada
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1932 | 10 000 m |  |
Frank Stack (1. tammikuuta 1906 Winnipeg – 25. tammikuuta 1987 Winnipeg) oli kanadalainen pikaluistelija ja olympiamitalisti.
Stack osallistui urheilu-urallaan kolmiin talviolympiakisoihin. Lake Placidissa 1932 hän ylsi pronssille 10 000 metrillä, oli 500 ja 1 500 metrillä neljäs ja 5 000 metrillä seitsemäs. Seuraaviin, Garmisch-Partenkirchenin kisoihin Stack ei rahoitusvaikeuksien vuoksi osallistunut. Toisen maailmansodan jälkeen Stack kilpaili Sankt Moritzissa 1948 ollen 500 metrillä kuudes ja 1 500 metrillä 27:s. Oslossa 1952 hän oli 500 metrillä 12:s.
Henkilökohtaiset ennätykset

500 m: 43,6 (1948)
1 500 m: 2.23,2 (1952)
5 000 m: 9.04,2 (1934)
10 000 m: 19.00,0 (1952)
Frank Fenner

| Frank Fenner> Henkilötiedot |
| --- | --- |
Syntynyt: 21. joulukuuta 1914 Ballarat, Australia
Kuollut: 22. marraskuuta 2010 (95 vuotta) Canberra, Australia
Kansalaisuus:   Australia
Koulutus ja ura
Palkinnot:  Japani-palkinto Copley-mitali
Frank John Fenner (21. joulukuuta 1914 Ballarat, Australia – 22. marraskuuta 2010 Canberra, Australia) oli australialainen tiedemies, joka tuli tunnetuksi varsinkin ansioistaan virologian alalla. Parhaiten hän on tunnettu työstään isorokon hävittämisen parissa.
Fenner syntyi Ballaratissa ja valmistui Adelaiden yliopistosta. Hän oli toisessa maailmansodassa lääkärinä Australiassa, Palestiinassa, Egyptissä, Uudessa-Guineassa sekä Borneossa, ja sai vuonna 1949 stipendin Rockefeller-yliopistoon New Yorkiin.
Australiaan palattuaan Fenner pääsi mikrobiologian professoriksi Australian kansallisen yliopiston John Curtin School of Medical Researchiin Canberraan. Hänet palkittiin Japani-palkinnolla (1988) työstään ennalta ehkäisevän lääketieteen alueella sekä Royal Societyn Copley-mitalilla vuonna 1995.
Fenner oli Yhdysvaltain kansallisen tiedeakatemian jäsenenä vuodesta 1977; hän oli lisäksi Royal Societyn ja vuodesta 1954 Australian tiedeakatemian jäsen.
Frederik Deburghgraeve

| Mitalit> Maa:   Belgia.Miesten uinti. Olympialaiset  | Mitalit> Maa:   Belgia.Miesten uinti. Olympialaiset  | Mitalit> Maa:   Belgia.Miesten uinti. Olympialaiset  | Maa:   Belgia> Miesten uinti. |
| --- | --- | --- | --- |
|  Kultaa | Atlanta 1996 | 100 m rintauinti |  |
Frederik ("Fred") Deburghgraeve (s. 1. kesäkuuta 1973, Roeselare) on belgialainen entinen kilpauimari, joka voitti kultamitalin ja rikkoi maailmanennätyksen 100 metrin rintauinnissa vuoden 1996 Atlantan kesäolympialaisissa. Hänen maailmanennätysaikansa oli 1.00,60. Vuoden 1998 MM-kilpailuissa Deburghgraeve voitti kultaa 100 metrin rintauinnissa. Hän lopetti uransa vuonna 1999. Nykyään Deburghgraeve työskentelee kenkäkauppiaana. Hänellä on yksi lapsi.
Folkungagatan

Folkungagatanin ja Renstiernas gatanin risteys vuonna 2021.
Folkungagatan on Tukholman Södermalmilla sijaitseva katu, joka ulottuu länsi-itäsuunnassa Söderledstunnelilta Danviksbronille. Nimi viittaa Bjälbo-sukuun, jota on perinteisesti kutsuttu Folkunga-suvuksi.
Kuvia

Nykyisen Folkungagatanin sijainti merkitty punaisella vuoden 1733 karttaan. Vihreällä Götgatan.
Kadun eteläpuolisesta alueesta käytetään lyhennettä Sofo ("Söder om Folkungagatan"). Esikuvana on New Yorkin SoHo. Virallisesti nimen omistaa kuitenkin Kanal 5, joka rekisteröi sen Söder om Folkungagatan -televisiosarjaansa varten.
Tukholman katolinen tuomiokirkko kadun alkupäässä.
Vuonna 1879 rakennettu entinen Salemkyrkan, nykyinen Folkungakyrkan osoitteessa Folkungagatan 90.
Folkungagatanin ja Östgötagatanin risteys vuonna 2008.
Aiheesta muualla

Kuvia tai muita tiedostoja aiheesta Folkungagatan Wikimedia Commonsissa
Frank Spotnitz

| Frank Spotnitz |
| --- | --- |
 Spotnitz vuonna 2008.
Henkilötiedot
Syntynyt: 17. marraskuuta 1960 (ikä 63)
Kansalaisuus:  Yhdysvallat
Ammatti:  käsikirjoittaja, tuottaja, ohjaaja
Muut tiedot
Aktiivisena:  1996–
Merkittävät teokset: Salaiset kansiot
Tyyli:  science fiction, kauhu
Aiheesta muualla
Kotisivu
Frank Spotnitz (s. 17. marraskuuta 1960) on yhdysvaltalainen käsikirjoittaja ja tuottaja, joka tunnetaan parhaiten työstään televisiosarjan Salaiset kansiot parissa.
Aiheesta muualla

Frank Spotnitz Internet Movie Databasessa. (englanniksi)
Frank Silva

Frank Silva (31. lokakuuta 1949 – 13. syyskuuta 1995) oli yhdysvaltalainen kuvausjärjestäjä ja näyttelijä. Silva tuli tunnetuksi sarjasta Twin Peaks, jossa hän näytteli Bobia.
Silva oli valmistunut San Franciscon yliopistosta valosuunnittelijaksi ja työskenteli lavastuksen johtajana monessa elokuvassa, muun muassa David Lynchin Villissä sydämessä ja Dyynissä.
Twin Peaksin 2007 Gold Edition DVD:llä olevan David Lynchin haastattelun mukaan hän oli kuvauksissa elokuvahahmo Laura Palmerin kodin yläkerrassa lähellä huonetta, missä Silva siirteli huonekaluja, kun hän sai idean, että myös Silva voisi esiintyä sarjassa. Kysyttyään Silvalta, onko tämä myös näyttelijä, hän sai myönteisen vastauksen. Myöhemmin Silva näkyi vahingossa peilistä, kun Lynch kuvasi Laura Palmerin äidin kauhun hetkeä, ja siitä sai syntynsä mystinen Murhaaja-Bob.
Silva kuoli 13. syyskuuta 1995. Hän kuoli 45-vuotiaana AIDSin aiheuttamiin komplikaatioihin.
Aiheesta muualla

Frank Silva Internet Movie Databasessa. (englanniksi)
Frank Shuster

Frank Shuster ( oikealla )
Frank Shuster O.C. (5. syyskuuta 1916 Toronto, Kanada – 13. tammikuuta 2002, Toronto) oli kanadalainen koomikko ja komediakäsikirjoittaja. Hän on parhaiten tunnettu Johnny Waynen kollegana komediaduosta "Wayne ja Shuster", joita yhdessä pidetään kanadalaisen TV-komedian "isinä".
Frank Shuster oli Teräsmies-sarjakuvan luojan, Joe Shusterin serkku. Hän kuoli keuhkokuumeeseen.
Aiheesta muualla

Frank Shuster Internet Movie Databasessa. (englanniksi)
Everything Playing

| Everything Playing The Lovin' Spoonful |
| --- | --- | --- |

Studioalbumin tiedot
 Äänitetty : 1967
 Julkaistu: 1967
 Formaatti: LP
 Tuottaja(t): The Lovin' Spoonful, Joe Wissert
 Tyylilaji: folk rock, pop, sunshine pop
 Kesto: 26.48
 Levy-yhtiö: Kama Sutra
The Lovin' Spoonfulin muut julkaisut
| You're a Big Boy Now 1967 | Everything Playing 1967 | Revelation: Revolution '69 1969 |
Everything Playing on The Lovin' Spoonfulin albumi vuodelta 1967.
Kappaleet > A-puoli

She Is Still A Mystery – 3.00 (säv. Sebastian)
Priscilla Millionaira – 2.20 (säv. Sebastian)
Boredom – 2.23 (säv. Sebastian)
Six O'Clock – 2.38 (säv. Sebastian)
Forever – 4.24 (säv. Boone)
Kappaleet > B-puoli

Younger Generation – 2.40 (säv. Sebastian)
Money – 2.01 (säv. Sebastian)
Old Folks – 3.04 (säv. Butler)
Only Pretty, What A Pity – 3.04 (säv. Yester, Butler)
– 3.04 (säv. Sebastian)
Try A Little Bit – 2.44 (säv. Yester, Sebastian)
Kokoonpano

John Sebastian – laulu, kitara
Steve Boone – basso, laulu
Joe Butler – rummut, lyömäsoittimet, laulu
Jerry Yester – kitara, banjo, kosketinsoittimet, laulu
Arviot

Allmusic:
Frans Ludvig Tarmo

Frans Ludvig Tarmo, sukunimi vuoteen 1903 Kaiho (1. lokakuuta 1880 Rauma – 11. helmikuuta 1930 Sortavala) oli suomalainen pastori ja Sortavalan diakonissalaitoksen johtaja.
Tarmon vanhemmat olivat työnjohtaja Isak Abelsson ja Johanna Nordman. Hän pääsi ylioppilaaksi Rauman yhteislyseosta 1901 ja suoritti Helsingin yliopistossa teologisen erotutkinnon 1906. Tarmo vihittiin papiksi 1906.
Tarmo oli kirkkoherran apulaisena Ruskealassa 1906–1908 ja Kerimäellä 1908–1910. Hän tuli vuonna 1910 Suomen Kirkon Sisälähetysseuran palvelukseen ja oli Liikolan diakonilaitoksen johtajana 1912–1922 ja sen jälkeen Sortavalan diakonissalaitoksen johtajana 1922–1930. Hän oli samalla vuodesta 1920 alkaen Suomen Kirkon Sisälähetysseuran varatoimitusjohtajana. Hän oli toimittamassa sisälähetysseuran julkaisemaa Koti ja Kirkko-lehteä ja sen Perheen Kirjasto-liitettä 1910–1916 ja vuodesta 1922 hän toimitti Tervehdys Sortavalan Diakonissalaitoksesta-lehteä. Tarmo oli myös Sortavalan maalaiskunnan kunnanvaltuuston jäsenenä ja valtuuston puheenjohtajana.
Tarmo oli naimisissa vuodesta 1907 Lyydia Maria Karvosen kanssa. Hänet on haudattu Sortavalan kaupunkiseurakunnan uudelle hautausmaalle. Tarmon muistoksi perustettiin hänen nimeään kantanut rahasto, jonka koroilla avustettiin sisälähetysseuran diakonien ja diakonissojen lisäopintoja.
Teoksia

Lyhyt esitys kristillisestä sielunhoidosta ; J. T. Beckin, Carl Norrbyn ja Bernhard Riggenbachin mukaan. Suomen kirkon sisälähetysseura, Sortavala 1914
Firozpurin piirikunta

Firozpurin piirikunta (pandžabiksi ਫ਼ਿਰੋਜ਼ਪੁਰ ਜ਼ਿਲ੍ਹਾ, Firozapura zilhā) on yksi Intian Punjabin osavaltion 22 piirikunnasta. Piirikunta rajautuu etelästä Fazilkan piirikuntaan, lännestä Faridkotin, Mogan ja Ludhianan piirikuntiin, pohjoisesta Tarn Taranin, Kapurthalan ja Jalandharin piirikuntiin ja lännestä Pakistaniin.
Piirikunnassa oli 2 029 074 asukasta vuoden 2011 väestönlaskennassa. Lukema sisältää myös Fazilkan piirikunnan asukkaat, koska Fazilkan alue kuului vuoteen 2011 asti Firozpurin piirikuntaan.
Euroopan parlamentin jäsen

Euroopan parlamentin jäsen (tai europarlamentaarikko, eurokansanedustaja, euroedustaja, MEP (engl. Member of the European Parliament), meppi) on Euroopan parlamentin vaaleilla valittu kansanedustaja. Edustajia on nykyisin 705.
Valinta

Europarlamentaarikot valitaan Euroopan parlamenttiin eurovaaleissa, jotka järjestetään Euroopan unionin kaikissa jäsenmaissa viiden vuoden välein. Jäsenvaltioiden vaaliviranomaiset tiedottavat vaalien jälkeen Euroopan parlamentin puhemiehelle valittujen europarlamentaarikkojen nimet. Uusi edustaja saa jäsenmaassaan valtakirjan tehtävän hoitamista varten. Kun Euroopan parlamentti on tarkastanut edustajan valtakirjan, hän alkaa nauttia oikeudellista suojaa. Valitun europarlamentaarikon on annettava vakuutus siitä, että hänellä ei ole tehtäviä, joita hän ei voi hoitaa yhtä aikaa europarlamentaarikon tehtävän kanssa. Hänen on myös tehtävä ilmoitus taloudellisista ja muista sidonnaisuuksistaan.
Vaatimukset ja säännöt

Ennen pääsyään edustajaksi henkilö joutuu luopumaan sellaisista tehtävistä, jotka eivät sovi yhteen parlamentin jäsenen tehtävän kanssa. Näitä ovat erityisesti jäsenvaltion hallituksen jäsenyys, kansallisen parlamentin jäsenyys sekä Euroopan komission tai tuomioistuimen jäsenen tehtävät. Euroopan unionin toimielinten jäsenet tai virkamiehet eivät voi samanaikaisesti toimia europarlamentaarikkona.
Euroopan parlamentin jäsenille laadittiin vuonna 2012 menettelytapasäännöt, jotka säätävät yksityiskohtaisesti parlamentin jäsenten taloudellisista sidonnaisuuksista, eturistiriidoista ja niiden ilmoittamisvelvollisuudesta. Menettelytapasääntöjen lisäksi europarlamentaarikon toimintaa ohjaa keskeisesti parlamentin työjärjestys. Siinä täsmennetään kaikkia europarlamentaarikon asemaa, oikeuksia ja toimintaa koskevia määräyksiä ja säädetään niiden toteuttamista koskevista menettelyistä.
Europarlamentaarikolta odotetaan kunnioittavaa ja arvokasta käytöstä parlamenttityössä ja täysistunnossa. Euroopan parlamentin keskustelu on kuitenkin suhteellisen vapaata ja kuohuvaa esimerkiksi pohjoismaiseen verrattuna, ja europarlamentaarikoilla on esimerkiksi oikeus protestoida melko vapaasti istuntosalissakin. Jos puhemies katsoo europarlamentaarikon käytöksen sopimattomaksi, hän voi poistaa edustajan istunnosta. Vakavissa tapauksissa voi seurata jälkiseuraamuksia kuten huomautus, tai päivärahan menetys tai sulkeminen pois parlamenttityöstä määräajaksi.
Oikeudet

Euroopan parlamentin jäsenet ovat itsenäisiä ja riippumattomia. He eivät saa ottaa vastaan sitovia toimintaohjeita, eivätkä he voi sitoutua sopimuksella luopumaan edustajantoimesta kesken kauden jonkun toisen hyväksi. Jäsenen perusoikeuksia ovat aloiteoikeus, oikeus tutustua parlamentin asiakirjoihin sekä oikeus käyttää unionin virallisia kieliä.
Euroopan parlamentin jäsenellä on parlamentaarinen immuniteetti mutta ei diplomaattistatusta. Häntä ei esimerkiksi saa alistaa tutkittavaksi, eikä häntä saa pidättää tai haastaa oikeuteen parlamenttityössä ilmaisemiensa mielipiteiden tai äänestysten vuoksi. Koskemattomuus ei kuitenkaan anna absoluuttista suojaa rikosoikeudellisia tai muita seuraamuksia vastaan.
Työskentely

Edustajien istumajärjestyksen parlamentin istuntosalissa päättää käytännössä Euroopan parlamentin puheenjohtajakokous. Se määräytyy poliittisen ryhmän mukaan vasemmalta oikealle. Europarlamentaarikkojen kansalaisuudet eivät vaikuta istumajärjestykseen mitenkään, vaan paikka ryhmän sisällä määräytyy aakkosjärjestyksen mukaan. Ryhmien johtajat istuvat eturivissä.
Parlamentin jäsenet ryhmittyvät vaalikauden ajaksi poliittisiin ryhmiin eli kansallisten puolueiden yhteenliittymiin. Osa parlamentin jäsenistä on sitoutumattomia eikä kuulu mihinkään poliittiseen ryhmään. Ryhmät jakavat saamansa valiokuntapaikat omien jäsentensä kesken eri maista tulevien edustajien määrän ja kiinnostuksen pohjalta.
Europarlamentin jäsenet työskentelevät sekä omissa vaalipiireissään että Strasbourgissa ja Brysselissä, joissa pidetään täysistuntoja sekä valiokuntien ja poliittisten ryhmien kokouksia. Europarlamentaarikon työviikko parlamentissa alkaa maanantaina puoliltapäivin ja loppuu torstai-iltaan. Maanantaiaamu ja perjantai ovat vapaata, jotta europarlamentaarikoilla olisi mahdollisuus työskennellä myös kotimaassaan.
Europarlamentaarikkojen kalenterissa päivät on värikoodattu viidellä värillä. Punainen merkitsee täysistuntoa, joka pidetään Brysselissä kahtena peräkkäisenä päivänä ja Strasbourgissa neljänä. Vaaleanpunainen väri merkitsee valiokuntaviikkoa, joita on yleensä puolitoista tai kaksi peräkkäin. Silloin parlamentin valiokunnat pitävät Brysselissä kokouksiaan, jotka kestävät puolesta päivästä kahteen päivään. Sinisellä viikolla europarlamentaarikot keskittyvät oman poliittisen ryhmänsä toimintaan ja valmistautuvat seuraavan viikon täysistuntoon. Vihreällä viikolla europarlamentaarikot voivat olla poissa parlamentista ja keskittyä parlamentin ulkopuoliseen toimintaan kuten valtuuskunta- ja valiokuntamatkoihin. Valkoisina päivinä parlamentissa ei tapahdu mitään ja työntekijät pitävät yleensä lomansa. Europarlamentaarikkojen kesäloma alkaa heinäkuun lopulla.
Eräs europarlamentaarikkojen vuorovaikutuksen foorumi ovat puoliviralliset laajennetut työryhmät eli intergroupit, joita voi olla enintään 28. Intergroupit heijastelevat parlamentaarikkojen kiinnostusten kohteita, kuten ammattiyhdistykset, urheilu, LGBT-asiat, digitaalistrategia, lasten oikeudet tai Länsi-Sahara. Epävirallisia yhteistyöryhmiä voi perustaa vapaasti, mutta niiden toiminta ei saa parlamentilta mitään tukea. Europarlamentaarikkoja kuuluu myös kansalaisjärjestöjen ylläpitämiin poliitikkoverkostoihin. Europarlamentaarikot pitävät yhteyttä myös Brysselissä toimiviin ajatushautomoihin sekä käyvät monenlaisissa kutsuissa, vastaanotoilla, kokouksissa ja tapaamisissa. Kotimaahansa europarlamentaarikot verkostoituvat järjestämällä Brysselissä parlamentin tukemia vierastilaisuuksia, joihin he kutsuvat esimerkiksi oman tukiryhmänsä jäseniä, asiantuntijoita, toimittajia tai puolueaktiiveja.
Jotkut europarlamentaarikot, kuten suomalaisten enemmistö, säilyttävät vaalikaudella kotinsa ja virallisen asuinpaikkansa kotimaassaan. Kaikilla europarlamentaarikoilla on kuitenkin Brysselissä kakkosasunto. Europarlamentaarikot asuvat Brysselissä usein EU-kortteleissa.
Palkka ja korvaukset

Euroopan parlamentin jäsenen kuukausipalkka talvella 2017 on 8 484,05 euroa, yhteisöveron vähennyksen jälkeen 6 611,47 euroa. Europarlamentaarikoille kertyy eläkettä, ja heillä on sairaus- ja työkyvyttömyysvakuutus. Europarlamentaarikoille korvataan kotimaan ja työpaikan väliset matkakulut. He saavat ylläpitokorvausta eli päivärahaa virallisiin kokouksiin osallistumisesta 307 euroa päivältä sekä verotonta yleistä kulukorvausta, joka talvella 2017 oli 4 342 euroa kuukaudessa. Europarlamentaarikon avustajien palkat maksaa joko parlamentti suoraan tai tilitoimisto. Europarlamentaarikko saa myös tiedottamiseen varattua tukea. Kauden päättyessä europarlamentaarikolla on oikeus siirtymäkorvaukseen.
Työn keskeyttäminen

Edustaja voi jättää europarlamentin useista syistä. Hän voi kuolla tai tulla kykenemättömäksi hoitamaan tehtäväänsä. Hän voi tulla valituksi tehtävään, joka ei sovi yhteen europarlamentaarikon tehtävän kanssa, kuten jäsenyys oman maansa hallituksessa. Europarlamentaarikolla on myös oikeus erota vapaaehtoisesti tehtävästään, eikä sallittuja tai kiellettyjä syitä eroamiselle ole määrätty. Poistuneen europarlamentaarikon tilalle tulee uusi europarlamentaarikko kyseisen jäsenmaan kansallisen vaalilain mukaisesti. Joissain maissa, kuten Suomessa, uudeksi europarlamentaarikoksi nimetään samalta listalta seuraavaksi eniten ääniä saanut varajäsen. Joissain jäsenvaltioissa järjestetään täytevaali.
Aiheesta muualla

Luettelo Euroopan parlamentin jäsenistä
Finnfeeds Finland

| Finnfeeds Finland Oy |
| --- | --- |
Yritysmuoto:  osakeyhtiö
Perustettu:  1953
Toimitusjohtaja:  Juhani O. Kuusisto
Kotipaikka:  Naantali, Suomi
Toimiala:  muualla luokittelematon kemiallisten tuotteiden valmistus
Tuotteet:  rehu-, ravitsemus-, kosmetiikka-, kemianteollisuuden- ja lääkeaineiden valmistus
Liikevaihto:   35 milj. € (2009)
Nettotulos:   3,7 milj. € (2009)
Henkilöstö:  93 (2009)
Emoyhtiö:  DuPont
Infobox OKVirheellinen NIMI-arvo: 
Finnfeeds Finlandin tuotantolaitos Naantalin satama-alueella.
Finnfeeds Finland Oy on Naantalissa, Naantalin satamassa sijaitseva sokerijuurikaspohjaisista liuoksista eristettyä betaiinia rehu-, ravitsemus- kosmetiikka- ja kemianteollisuuden tarpeisiin maailmanlaajuisesti kehittävä, valmistava ja markkinoiva yritys. Myös inositoli on yksi päätuotteista. Henkilöstöä Naantalissa on noin 70 ja tehdas toimii ympäri vuorokauden. Yrityksellä on myös toimintaa Kirkkonummen Kantvikissa jossa työskentelee noin 30 ihmistä.
Merkittävä osa tehtaaseen tulevasta raaka-aineesta kulkee Naantalin sataman kautta, mutta myös osa viennistä toimitetaan laivoilla.
Yrityksen rinnakkaistoiminimiä ovat Finnfeeds Finland Ab ja Finnfeeds Finland Ltd. Finnfeeds Finland Oy kuuluu tanskalaiseen Danisco-konserniin, jonka yhdysvaltalainen DuPont osti vuonna 2011.
Historia

Alun perin Suomen Sokeri aloitti sokerin valmistuksen Naantalin satamassa vuonna 1953 jatkaen aina vuoteen 1990 saakka. Silloin päätuotteeksi tuli tehtaan valmistama luonnon betaiini, jota oli valmistettu Naantalissa vuodesta 1979.
Flustra foliacea

| Flustra foliacea |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sammaleläimet Bryozoa
Luokka::  Gymnolaemata
Lahko::  Cheilostomatida
Heimo::  Flustridae
Suku::  Flustra
Laji::  foliacea
Kaksiosainen nimi
 Flustra foliacea  Linnaeus, 1758  
Katso myös
   Flustra foliacea Wikispeciesissä   Flustra foliacea Commonsissa 
Infobox OKNimi-testi OK: 
Flustra foliacea on Cheilostomatida-lahkoon kuuluva röyhelömäinen sammaleläin,
jota tavataan pääasiassa Pohjanmeressä.
Koko ja ulkonäkö

F. foliacea muodostaa merenpohjaan tuuheita runkokuntia, joiden korkeus on tavallisesti 6–10 senttimetriä mutta joskus jopa 20 senttimetriä. Runkokunnat haarautuvat lukemattomiin vaaleanharmaisiin tai -ruskeisiin liuskoihin, jotka tuoksuvat tuoreina voimakkaasti sitruunalle. Liuskat ovat kovia mutta taipuisia ja niiden molemmilla puolilla kasvaa yksittäisiä sammaleläimiä eli tsooideja.
Tsooideja on kahta tyyppiä, puolustukseen ja puhdistukseen erikoistuneita aviculariumeja ja ravinnonhankintaan erikoistuneita autotsooideja.  Aviculariumit ovat puolet pienempiä kuin autotsooidit ja sijaitsevat autotsooidien muodostamien rivien haaroissa. Tavallisesti tsooidit muodostavat viiden ryhmiä, joissa yksi on keskellä ja neljä muuta sen ympärillä. Yksittäinen tsooidi on kielenmuotoinen ja noin 400 mikrometriä pitkä ja 200–280 mikrometriä leveä. Sen ulkoreunalla on 4–5 nuijamaista piikkiä ja suuaukolla 13–14 lonkeroa.
Levinneisyys

F. foliaceaa tavataan Pohjanmeressä ja Britteinsaarten ympäristössä.
Elinympäristö

F. foliacea elää karkealla tai kovalla pohjalla vuorovesivyöhykkeen alapuolella. Se viihtyy etenkin voimakkaissa pohjavirtauksissa.
Ravinto

F. foliacea on planktoninsyöjä.
Fukuda

Fukuda on sukunimi. Se on muun muassa seuraavien japanilaisten henkilöiden sukunimi:
Asuka Fukuda (s. 1984), laulaja
Koichi Fukuda (s. 1975), kitaristi ja kosketinsoittaja
Masahiro Fukuda (s. 1966), jalkapalloilija
Takeo Fukuda (1905–1995), Japanin pääministeri 1976–1978
Yasuo Fukuda (s. 1936), Japanin pääministeri 2007–2008
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bandyliigakausi 1997–1998

| Bandyliiga 1997–1998 |
| --- | --- |
Joukkueiden määrä:  12
Mestari:  HIFK
Toinen sija:  Botnia
Kolmas sija:  Narukerä
Paras maalintekijä:  Jukka Linden, Veiterä (24)
  ← 1997 :  1999 → 
Jääpallon Bandyliiga 1997–1998 pelattiin kahdessa osassa. Ensin pelattiin yksinkertainen runkosarja, jonka jälkeen kahdeksan parasta jatkoivat valioliigassa ja neljä heikointa pelasivat jatkosarjan, jossa oli myös mukana 1.divisioonan parhaat.
Kauden suurin yllätys oli heikon alkukauden jälkeen alempaan jatkosarjaan joutuneen Botnian menestys pudotuspeleissä. Ensin se pudotti jatkosta pudotuspelikarsinnassa Vestan. Puolivälierissä Botnia voitti WP-35 ja Narukerän ja eteni loppuotteluun asti. Loppuottelussa Botnia sai vastaansa toisen helsinkiläisjoukkueen HIFK:n. Edellisen kerran loppuottelussa oli ollut vastakkain kaksi helsinkiläisjoukkuetta vuonna 1937. Loppuottelun voitti niukasti HIFK maalein 4-2. Pronssia sai Narukerä, joka voitti pronssiottelussa Torniossa ToPV:n. Mitali oli porilaisten jääpalloseurojen ensimmäinen jääpallomitali.
Runkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Porin Narukerä | 11 | 9 | 1 | 1 | 69-32 | 19 |
| Helsingin IFK | 11 | 8 | 1 | 2 | 57-35 | 17 |
| Warkauden Pallo -35 | 11 | 8 | 1 | 2 | 61-42 | 17 |
| Tornion Palloveikot | 11 | 7 | 0 | 4 | 56-42 | 14 |
| Lappeenrannan Veiterä | 11 | 6 | 1 | 4 | 82-57 | 13 |
| Oulun Luistinseura | 11 | 5 | 0 | 6 | 41-48 | 10 |
| Kulosaaren Vesta | 11 | 5 | 0 | 6 | 49-66 | 10 |
| Jyväskylän Seudun Palloseura | 11 | 4 | 1 | 6 | 51-45 | 9 |
| Veitsiluodon Vastus | 11 | 4 | 1 | 6 | 52-50 | 9 |
| Botnia, Helsinki | 11 | 4 | 0 | 7 | 46-50 | 8 |
| Oulun Palloseura | 11 | 2 | 1 | 8 | 44-70 | 5 |
| Porvoon Akilles | 11 | 0 | 1 | 10 | 24-95 | 1 |
Kahdeksan parasta valioliigaan, neljä heikointa jatkosarjaan.
Jatkosarjat > Valioliiga

| Joukkue | O | V | T | H | Maalit | P |
| --- | --- | --- | --- | --- | --- | --- |
| Warkauden Pallo -35 | 25 | 19 | 4 | 2 | 134-85 | 42 |
| Tornion Palloveikot | 25 | 17 | 0 | 8 | 169-87 | 34 |
| Helsingin IFK | 25 | 15 | 3 | 7 | 132-89 | 33 |
| Porin Narukerä | 25 | 13 | 5 | 7 | 128-105 | 31 |
| Lappeenrannan Veiterä | 25 | 12 | 2 | 11 | 153-141 | 26 |
| Oulun Luistinseura | 25 | 11 | 2 | 12 | 97-110 | 24 |
| Jyväskylän Seudun Palloseura | 25 | 8 | 2 | 15 | 108-124 | 18 |
| Kulosaaren Vesta | 25 | 6 | 1 | 18 | 91-172 | 13 |
Kuusi parasta puolivälieriin, kaksi heikointa puolivälieräkarsintoihin.
Jatkosarjat > Bandyliigan jatkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Botnia, Helsinki | 12 | 12 | 0 | 0 | 124-23 | 24 |
| Veitsiluodon Vastus | 12 | 8 | 0 | 4 | 102-28 | 16 |
| Mikkelin Kampparit | 12 | 8 | 0 | 4 | 94-69 | 16 |
| Oulun Palloseura | 12 | 6 | 2 | 4 | 71-44 | 14 |
| Porvoon Akilles | 12 | 4 | 2 | 6 | 70-70 | 6 |
| PaSa Bandy, Imatra | 12 | 1 | 0 | 11 | 35-136 | 2 |
| Vesta Juniors | 12 | 1 | 0 | 11 | 35-161 | 2 |
Kaksi parasta puolivälieräkarsintoihin. Neljä parasta varmistivat paikkansa bandyliigassa. Myös Akilles sai jatkaa liigassa.